  Виталий Пронин Т. ПеревощиковаЭгра ёросысь Чутыр черкогуртын улӥсьёс доры кынман висёнъёс сюрес лёгиллям ни. Но югдур эпидемия дорозь вуымтэ.Черкогуртэ паласькись висёнъёс вуо Ижын улӥсьёс сьӧры. Шутэтскон нуналъёсы студентъёс доразы берто. Пропискаоссы городын ӧвӧл бере висьыны усемъёсты Чутырысь больницаын ик эмъяло.Эгра ёрос больницае 16 участок пыре ке, грипплэсь утиськон эмъюм ваньмызлы огкадь висъямын. Черкогуртын прививкаос пуктон уж ёросъя тужгес ӟеч радъямын. Ёрос больницаысь медсестраТатьяна Перевощиковалэн верамезъя, палэнэ ӧз кыле дышетон, культура, тазалыкез утён удысын ужасьёс, нылпи садын тыршисьёс но покчиос. Бадӟым саклык висъямын вал арлыдоослы.Чутырысь участоке пыро на Удмурт Лозаысь, Чемошурысь, Пирнэзьысь, Чумойысь медпунктъёс. Нош таосыз борды огазеямын на артысь гуртъёс. Котькуд четверге врач но медсестра потало палэнысь медпунктэ.- Чутыръёсын ӵошатыса, палэнысь гутъёсын улӥсьёслы секытгес ик ӥӧтэ врач доры шедьыны. Кинлэн ке машинаез вань, больницае вуттӥськозы, нош арлыдоослы сюрес вылэ потыны шуггес, - шуэ медсестра.Азьвыл Чутырысь больницаын 25 эмъяськон инты вылэм. Палэнын улӥсьёс татын ик кыллизы-эмъяськизы. Та дыре 5 инты кельтэмын, эмъяло нуназе гинэ. Котькуд нунал отчы мукет гуртысь уд ветлы ук. Та югдур тужгес сюлмаськытэ арлыдоосты.Калык тросгес курадње сюлэм висёнъёсын, астмаен, ёзвиоссы (суставъёссы) шугъяськыто.Лия Малых Туспуктӥз Владимир Беломорских Теги: Чутыр Эгра  